CELEX: C2006/036/45
Language: lv
Date: 2006-02-11 00:00:00
Title: lieta C-429/05: Lūgums sniegt prejudiciālu nolēmumu — izteikts ar  Tribunal d'instance de Saintes 2005. gada 16. novembra  lēmumu lietā  Max Rampion  un  Marie-Jeanne Godard , pēclaulības uzvārds  Rampion , pret  Franfinance SA  un  K par K SAS

11.2.2006   
            
            
               LV
            
            
               Eiropas Savienības Oficiālais Vēstnesis
            
            
               C 36/22
            
         Lūgums sniegt prejudiciālu nolēmumu — izteikts ar Tribunal d'instance de Saintes2005. gada 16. novembra lēmumu lietā Max Rampion un Marie-Jeanne Godard, pēclaulības uzvārds Rampion, pret Franfinance SA un K par K SAS
   
   (lieta C-429/05)
   (2006/C 36/45)
   tiesvedības valoda — franču
   Eiropas Kopienu Tiesā izskatīšanai ir iesniegts Tribunal d'instance de Saintes lūgums sniegt prejudiciālu nolēmumu, kas izteikts ar 2005. gada 16. novembra lēmumu lietā Max Rampion un Marie-Jeanne Godard, pēclaulības uzvārds Rampion, pret SA un K par K SAS un kas Tiesā reģistrēts 2005. gada 2. decembrī.
   
      Tribunal d'instance de Saintes lūdz Tiesu lemt par šādiem jautājumiem:
   
               1.
            
            
               Vai Padomes 1986. gada 22. decembra Direktīvas 87/102/EEK (1) 11. un 14. pants ir jāinterpretē tādējādi, ka tie atļauj tiesnesim piemērot normas par savstarpējo atkarību starp kredītlīgumu un līgumu par attiecīgā kredīta finansēto preču piegādi vai pakalpojumu sniegšanu, ja finansētās preces nav minētas kredītlīgumā vai ja kredītlīgums tika noslēgts kredīta piešķiršanas veidā, neminot finansētās preces?
            
         
               2.
            
            
               Vai Padomes 1986. gada 22. decembra Direktīvas 87/102/EEK mērķis ir plašāks nekā vienīgi patērētāju aizsardzība, tādā veidā, ka tas attiecas arī uz tirgus organizāciju un ļauj tiesnesim pēc savas ierosmes piemērot attiecīgos noteikumus?
            
         
      (1)  Padomes 1996. gada 22. decembra Direktīva 87/102/EEK par dalībvalstu normatīvo un administratīvo aktu tuvināšanu attiecībā uz patēriņa kredītu (OV L 42, 48. lpp.).